ai4bharat/Pralekha huggingface dataset:
மத்திய அமைச்சரவை
2018 வரன்முறைப்படுத்தாத டெபாசிட் திட்டங்களைத் தடை செய்யும் மசோதாவில் அதிகாரபூர்வ திருத்தம் கொண்டுவரும் திட்டத்திற்கு மத்திய அமைச்சரவை ஒப்புதல்
2018 வரன்முறைப்படுத்தாத டெபாசிட் திட்டங்களைத் தடை செய்யும் மசோதாவில் அதிகாரப்பூர்வ திருத்தம் கொண்டுவரும் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. நிதி குறித்த நிலைக் குழுவின் பரிந்துரைகள் அடிப்படையில் இந்த ஒப்புதல் வழங்கப்பட்டது. 2018 வரன்முறைப்படுத்தாத டெபாசிட் திட்டத்துக்குத் தடை விதிக்கும் மசோதா 2018 ஜூலை 18-ம் தேதி நாடாளுமன்றத்தில் தாக்கல் செய்யப்பட்டது. பின்னர் இது நிதி சார்ந்த நிலைக்குழுவுக்கு அனுப்பி வைக்கப்பட்டபின், அந்தக் குழு இந்த மசோதா குறித்த தனது 70-வது அறிக்கையை 2019 ஜனவரி 3ம் தேதி நாடாளுமன்றத்தில் தாக்கல் செய்தது. நாட்டில் சட்டவிரோதமாக டெபாசிட்டுகள் பெறும் நடவடிக்கையை திறம்பட தடுக்கும் நோக்கத்திலான இந்த மசோதாவை, உத்தேச திருத்தம் வலுப்படுத்தும். மேலும், ஏழை மற்றும் ஏமாளி மக்கள் தங்களது கடின உழைப்பில் சம்பாதித்த பணச் சேமிப்பை இழப்பதைத் தடுக்க இது உதவும்
முக்கிய அம்சங்கள்:
- எவ்வகையான முறைப்படுத்தாத டெபாசிட் திட்டங்களை நடைமுறைப்படுத்துவது, விளம்பரப்படுத்துவது அல்லது டெபாசிட் பெறுவது ஆகியவற்றை இந்த மசோதா முற்றிலுமாக தடை செய்கிறது. இத்தகைய நடவடிக்கைகளுக்குப் பிறகு, குறிப்பிடத்தக்க காலம் தாழ்ந்த பிறகு அமலுக்கு வரும் தற்போதுள்ள கட்டுப்பாட்டுச் சட்டங்களைப் போலன்றி, இந்த மசோதா டெபாசிட் பெறும் நடவடிக்கைக்கு முன்னதாக அமலுக்கு வருகிறது.
- இந்த மசோதா 3 வகையான குற்றங்களை அடையாளம் காண்கிறது. அவையானவை
வரன்முறைப்படுத்தப்படாத டெபாசிட் திட்டங்கள், வரன்முறைக்குட்பட்ட டெபாசிட் திட்டங்களில் பண மோசடி, வரன்முறைப்படுத்தப்படாத டெபாசிட் திட்டங்களை தவறாக மக்களுக்கு ஆசை காட்டுவது.
- இந்த மசோதாவில் கடுமையான தண்டனையும் மிக அதிகமான அபராதமும், மோசடியில் ஈடுபடாமல் தடை செய்வதாக அமைந்துள்ளது.
- எப்படியாவது டெபாசிட்டுகளை சட்டவிரோதமாக திரட்டிய நிலையிலும் இந்த டெபாசிட்டுகளை திரும்ப செலுத்துவதற்கு மசோதாவில் போதுமான பிரிவுகள் சேர்க்கப்பட்டுள்ளன.
- உரிய நபர்கள் அல்லது அமைப்புகளிடமிருந்து சொத்துக்களை ஜப்தி செய்து பின்னர் டெபாசிட்டுகாரர்களுக்கு பணம் வழங்குவதற்காக அவற்றை விற்பனை செய்தல் ஆகியவற்றுக்கும் மசோதாவில் வகை செய்யப்பட்டுள்ளது.
- சொத்துக்களை ஜப்தி செய்வதற்கும் டெபாசிட்காரர்களுக்கு பணம் வழங்குவதற்கும் தெளிவான கால வரம்புகள் நிர்ணயிக்கப்பட்டுள்ளன
- விரிவான மத்திய சட்டம் என்ற வகையில் மாநிலங்களில் அமலிலிருக்கும் சிறந்த நடைமுறைகள் இந்த மசோதாவில் இணைக்கப்பட்டுள்ளன. இந்த சட்டத்தின் அமலாக்கப் பொறுப்பு மாநில அரசுகளிடம் ஒப்படைக்கப்பட்டுள்ளது.
பின்னணி:
2018 வரன்முறைப்படுத்தப்படாத டெபாசிட் திட்ட தடை மசோதா 2018 ஜூலை 18-ம் தேதி நாடாளுமன்றத்தில் தாக்கல் செய்யப்பட்டது. 2016-17 பட்ஜெட் உரையின் போது மத்திய நிதியமைச்சர், சட்டவிரோத டெபாசிட் பெறும் நடைமுறையை ஒழிக்க விரிவான மத்திய சட்டம் கொண்டுவரப்படும் என்று அறிவித்திருந்தார். பல்வேறு மாநிலங்கள், குறிப்பாக நாட்டின் கிழக்குப் பகுதி மாநிலங்களில் அனுமதி ஏதுமில்லாத டெபாசிட் திட்ட மோசடி வழக்குகள் அதிகரித்து வந்தது ரிசர்வ் வங்கியின் கவனத்துக்கு கொண்டு வரப்பட்டது. இதனை அடுத்து 2017-18 பட்ஜெட் உரையில் இத்தகைய சட்டவிரோத டெபாசிட் திட்டங்களை தடுப்பதற்கான வரைவு மசோதா பொது மக்கள் பார்வைக்கு வெளியிடப்பட்டிருப்பதாகவும் விரைவில், இது இறுதி செய்யப்படும் என்றும் அறிவித்திருந்தார்.
---------------------
(Visitor Counter : 129
பாதுகாப்பு அமைச்சகம்
உள்நாட்டு உற்பத்தித் திட்டங்களால் பாதுகாப்புத் துறை உற்பத்திப் பொருட்களின் இறக்குமதி குறைந்துள்ளது
நாட்டில் கடந்த 5 ஆண்டுகளில் பாதுகாப்புத் துறை உற்பத்தியை அதிகரிக்க முக்கியத் திட்டங்கள் செயல்படுத்தப்பட்டுள்ளன. பீரங்கிங்களுக்கான 155 மில்லிமீட்டர் துப்பாக்கி, இலகுரக போர்விமானமான தேஜஸ், தரையிலிருந்து விண்ணுக்குப் பாயும் ஆகாஷ் ஏவுகணை, சீட்டா ஹெலிகாப்டர், ஐஎன்எஸ் கல்வாரி, ஐஎன்எஸ் சென்னை உள்ளிட்ட பல பாதுகாப்புத் துறைத் தளவாடங்கள் இதில் அடங்கும்.
கடந்த சில ஆண்டுகளில் பாதுகாப்புத் துறை உற்பத்தியை அதிகரிக்க வடிவமைப்பு, மேம்பாடு மற்றும் உற்பத்தியில் சீர்திருத்தங்கள் மற்றும் கொள்கை மாற்றங்களை அரசு கொண்டு வந்ததன் காரணமாக உற்பத்தி அதிகரித்துள்ளது. பாதுகாப்புத் துறை நவீனமயமாக்கவும் உள்நாட்டுக் கொள்முதலை அதிகரிக்கவும் பட்ஜெட்டில் அதிக நிதி ஒதுக்கப்பட்டுள்ளது. உத்ரப்பிரதேசம் மற்றும் தமிழ்நாட்டில் பாதுகாப்புத் தொழில் வழித்தடங்களை அமைப்பது உள்ளிட்ட பல நடவடிக்கைகள் எடுக்கப்பட்டுள்ளன.
அரசின் இந்த நடவடிக்கைகள் நீண்ட கால அடிப்படையில் வெளிநாட்டு சார்பையும், இறக்குமதியையும் குறைத்து உள்நாட்டு உற்பத்தியை அதிகரிக்கும். வெளிநாடுகளிலிருந்து இறக்குமதி செய்யப்படும் பாதுகாப்பு கொள்முதல் 2018-2019 ம் ஆண்டில் 46%ஆக இருந்த நிலையில் 2022ம் ஆண்டு டிசம்பர் மாதம் வரை இறக்குமதி 36.7% ஆக குறைந்துள்ளது.
இந்த தகவலை மாநிலங்களவையில் எழுத்துப் பூர்வமாக அளித்த பதிலில் பாதுகாப்புத் துறை இணை அமைச்சர் திரு. அஜய் பட் தெரிவித்துள்ளார்.
குடியரசுத் தலைவர் செயலகம்
2008-2014 ஆம் ஆண்டிற்கான பண்டிட். ராம்நாராயண் சர்மா தேசிய ஆயுர்வேத விருதினை குடியரசுத் தலைவர் வழங்கினார்
புது தில்லியில் குடியரசுத் தலைவர் மாளிகையில் நடைபெற்ற விழாவில் 2008-2014 ஆம் ஆண்டிற்கான பண்டிட். ராம்நாராயண் சர்மா தேசிய ஆயுர்வேத விருதினை குடியரசுத் தலைவர் திரு. ராம் நாத் கோவிந்த் வழங்கினார். 
இந்த நிகழ்ச்சியில் பேசிய குடியரசுத் தலைவர் ஆரோக்கியமான வாழ்க்கைக்கான ஒரு முழுமையான மருத்துவ முறை ஆயுர்வேதம் ஆகும். மனிதனின் உடல், மன, ஆன்மீக மற்றும் சமூக அம்சங்களுக்கும் அவற்றிற்கு இடையே உள்ள இணைப்புகளுக்கும் ஒருங்கிணைந்த அணுகுமுறையாக அது உள்ளது. மனம் மற்றும் உடல் இடையேயான உறவு பற்றிய ஆய்வின் அடிப்படையை கொண்ட செயல்படுவது ஆயுர்வேதமும் யோகாவும். ஆரோக்கியமான உடலுடன் இணைக்கப்பட்ட ஆரோக்கியமான மனம் அல்லது ஆரோக்கியமான மனதுடன் இணைக்கப்பட்ட ஆரோக்கியமான உடல் எனும் எண்ணம் மிகவும் சக்திவாய்ந்தது. மனம் மற்றும் உடல் என இரண்டு மனித தன்மையின் அம்சங்களிலும் வருங்கால சங்கதியினர் கவனம் செலுத்த நாம் ஊக்குவிக்க வேண்டும்.
இந்தியாவின் காடுகள், மலைகள் மற்றும் கிராமங்கள்தான் மருத்துவ தாவரங்கள் மற்றும் மூலிகைகளின் முக்கிய ஆதாரமாக விளங்குகின்றன. நாட்டின் 90 சதவீத முக்கிய ஆதாரங்கள் காட்டில் இருந்தே பெறப்படுகின்றன. நமது காடுகளில் 5000க்கும் மேற்பட்ட மூலிகை வகைகள் உள்ளன. விலைமதிப்பில்லாத இந்த வளங்களை நாம் பேணிப் பாதுகாக்க வேண்டும். மேலும், இது குறித்த விழிப்புணர்வு மக்கள் இடையே ஏற்படுத்தப்பட வேண்டும் என்று குடியரசுத் தலைவர் கூறினார்.
பிரதமர் அலுவலகம்
புல்வாமா தாக்குதலில் உயிரிழந்த வீரர்களுக்கு பிரதமர் மோடி அஞ்சலி
2019-ஆம் ஆண்டு இதே நாளில் நடைபெற்ற புல்வாமா தாக்குதலில் வீர மரணம் அடைந்த வீரர்களுக்கு பிரதமர் நரேந்திர மோடி அஞ்சலி செலுத்தி, நாட்டுக்காக அவர்கள் செய்த சேவையை நினைவுகூர்ந்தார்.
பிரதமர் மோடி,வெளியிட்ட டுவிட்டர் பதிவில் கூறியிருப்பதாவது; "2019-ஆம் ஆண்டு இந்த நாளில் புல்வாமா தாக்குதலில் உயிர் தியாகம் செய்த வீரர்களுக்கு எனது மரியாதையை செலுத்துவதோடு, நாட்டுக்காக அவர்கள் செய்த சேவையை நினைவு கூர்கிறேன். அவர்களது வீரமும் தியாகமும் ஒவ்வொரு இந்தியருக்கும் நமது நாட்டை வலிமை மற்றும் வளமையாக்க வேண்டும் என்ற ஊக்கத்தை அளித்துள்ளது.”
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
215.67 கோடி 94.53 கோடி 2-வது தவணை மற்றும் 18.70 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 19,25,881 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 45,749 கொவிட் சிகிச்சை பெறுபவர்கள் எண்ணிக்கை 0.1 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,675 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,36,092 என அதிகரித்துள்ளது.
கடந்த 24 மணி நேரத்தில் 5,108 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.02 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,55,231 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859076
மத்திய பணியாளர் தேர்வாணையம்
சிவில் பணிகள் பூர்வாங்க தேர்வு 2018 முடிவுகளின்படி இந்திய வனத்துறைப்பணிகள் முக்கியத் தேர்வு 2018-க்கு தகுதி உள்ள விண்ணப்பதாரர்கள் பட்டியல்
03.06.2018 அன்று நடைபெற்ற சிவில் பணிகள் பூர்வாங்கத் தேர்வு 2018-ல் கீழ்கண்ட பதிவு வரிசை எண்கள் கொண்டவர்கள் இந்திய வனத்துறைப்பணிகள் முக்கிய தேர்வு 2018 எழுதத் தகுதி பெற்றவர்கள் என அறிவிக்கப்பட்டுள்ளது.
இந்த விண்ணப்பதாரர்களின் தகுதி நிபந்தனைகளுக்கு உட்பட்டது. சிவில் பணிகள் தேர்வு விதிகளின்படி பூர்வாங்க தேர்வில் தகுதி பெற்ற விண்ணப்பதாரர்கள் அனைவரும், இந்திய வனத்துறைப்பணிகள் முக்கிய தேர்வு 2018-க்கான விரிவான விண்ணப்ப படிவத்தில் மீண்டும் விண்ணப்பம் சமர்ப்பிக்க வேண்டும். இந்த விண்ணப்ப படிவம் மத்திய பணியாளர் தேர்வு ஆணையத்தின் www.upsconline.nic.inHYPERLINK http://www.upsc.gov.in/ என்ற வலைதளத்தில் கிடைக்கும்.
2018 டிசம்பர் 2-ம் தேதி நடைபெற உள்ள இந்திய வனத்துறைப் பணிகள் முக்கிய தேர்வு 2018-க்கு தகுதி பெற்ற அனைத்து விண்ணப்பதாரர்களும், இந்த விரிவான விண்ணப்ப படிவத்தை நிறைவு செய்து, உரிய கட்டணங்களை  உரிய வகையில் அதாவது ஆன்லைன் மூலம் செலுத்தி விண்ணப்ப படிவங்களை ஆன்லைன் மூலம் சமர்ப்பிக்க வேண்டும். விரிவான விண்ணப்ப படிவம் தேர்வாணையத்தின் வலைதளத்தில் 04.09.2018 முதல் 18.09.2018 மாலை ஆறு மணி வரை கி்டைக்கும். விண்ணப்ப படிவங்களை நிரப்புவதற்கான முக்கிய அறிவுரைகளும் வலைதளத்தில் வழங்கப்பட்டுள்ளன. விரிவான விண்ணப்படிவத்தை ஆன்லைனில் நிரப்புவதற்கு முன்னதாக தகுதி றெ்ற விண்ணப்பதாரர்கள் முதலில், வலைதளத்தின் உரிய பக்கத்தில் பதிவு செய்து கொள்ள வேண்டும். இந்த முக்கிய தேர்வு தொடர்பாக இந்திய அரசிதழில் மத்திய சுற்றுச்சூழல், வனங்கள் மற்றும் பருவநிலை மாற்ற அமைச்சகத்தின் 07.02.2018 தேதியிட்ட அறிவிக்கையை பார்க்குமாறு விண்ணப்பதாரர்கள் அறிவுறுத்தப்படுகிறார்கள்.
பூர்வாங்கத் தேர்வு முடிவுகள் குறித்த தகவல், தெளிவுரைகளை விண்ணப்பதாரர்கள் மத்திய அரசுப் பணியாளர் தேர்வாணைய வளாகத்தில் தேர்வு கூட கட்டடத்திற்கு அருகே உள்ள வசதி மையத்தை அனைத்து வேலை நாட்களில் காலை மணி பத்து முதல் மாலை மணி ஐந்து வரை அணுகி நேரில் பெற்றுக்கொள்ளலாம். இந்த வசதி மையத்தின் 011-23385271, 011-23098543 அல்லது 011-23381125 என்கிற தொலைபேசி எண்கள் மூலமாகவும் இந்தத் தகவல்களை பெற்றுக் கொள்ளலாம். இந்தத் தேர்வு முடிவுகள் குறித்த விவரங்களை தேர்வாணையத்தின் www.upsconline.nic.inHYPERLINK "http://www.upsc.gov.in/". என்ற வலைதளத்தின் மூலமும் தெரிந்துகொள்ளலாம்.
(Visitor Counter : 96
பிரதமர் அலுவலகம்
பண்டித மதன் மோகன் மாளவியாவின் பிறந்தநாளை ஒட்டி பிரதமர் புகழஞ்சலி
பண்டித மதன் மோகன் மாளவியா அவர்களின் பிறந்தநாளை ஒட்டி பிரதமர் திரு. நரேந்திர மோடி அன்னாருக்குப் புகழஞ்சலி செலுத்தியுள்ளார்.
காசி இந்துப் பல்கலைக்கழகத்தின் முன்னோடியும், ஒரு பன்முக மேதையுமான பண்டிட் மதன் மோகன் மாளவியா ஜிக்கு அவரது பிறந்த நாள் விழாவில் மாபெரும் அஞ்சலி. அவர் தனது வாழ்க்கை முழுவதையும் சமூகச் சீர்திருத்தம், தேசத்திற்கான சேவை ஆகியவற்றிகாக அர்ப்பணித்தார். நாட்டிற்கான அவரது பங்களிப்பு வரும் தலைமுறைகளுக்கும் தொடர்ந்து ஊக்கமளித்து வரும் என்று பிரதமர் கூறியுள்ளார்.
-----
(
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 21.11.2017 அன்று ஒரு பீப்பாய்க்கு 60.95 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 21.11.2017 அன்று ஒரு பீப்பாய்க்கு 60.95 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயுத் துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 20.11.2017 அன்று 60.86 அமெரிக்க டாலராக இருந்த கச்சா எண்ணெயின் விலை 21.11.2017 அன்று 60.95 அமெரிக்க டாலராக அதிகரித்துள்ளது.
இந்திய ரூபாயில் கச்சா எண்ணெயின் மதிப்பு 20.11.2017 அன்று ரூ. 3959.17 ஆகவும் 21.11.2017 அன்று ரூ. 3963.91 ஆகவும் இருந்தது. 20.11.2017 அன்று ரூ. 65.06 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 21.11.2017 அன்று ரூ. 65.04 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 21, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
60.95 
|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3963.91 
|
|
டாலருக்கு நிகரான இந்திய ரூபாயின் மாற்று மதிப்பு
|
|
65.04
ரசாயனம் மற்றும் உரங்கள் அமைச்சகம்
மத்திய சுகாதார அமைச்சர் டாக்டர் மன்சுக் மாண்டவியா, மருந்துத் துறையின் முன்னணி தலைமை நிர்வாக அதிகாரிகளின் மாநாட்டில் உரையாற்றினார்
வளர்ச்சியைத் தூண்டுவதற்கும் உலகில் நமது இருப்பை நிலைநிறுத்துவதற்கும் போட்டித்தன்மையின் அளவை நாம் பராமரிக்க வேண்டும்: டாக்டர் மன்சுக் மாண்டவியா
'உலகின் மருந்தகம்' என்ற நமது நிலையைத் தக்கவைக்க ஆராய்ச்சி மற்றும் கண்டுபிடிப்புகளில் அதிக கவனம் செலுத்தி தரம் மற்றும் குறைந்த செலவிலான உற்பத்தியில் கவனம் செலுத்த வேண்டும்: டாக்டர் மன்சுக் மாண்டவியா
மத்திய ரசாயனம் மற்றும் உரங்கள், சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா தலைமையில் நடைபெறும் 8வது சர்வதேச மருந்து மற்றும் மருத்துவ சாதனத் துறை மாநாட்டின் இரண்டாவது நாளான இன்று நாட்டின் முன்னணி மருந்துத் துறை தலைமை நிர்வாக அதிகாரிகளுடன் கூட்டம் நடைபெற்றது. மருந்துத் துறை செயலாளர் திருமதி எஸ் அபர்ணா உள்ளிட்டோர் கலந்து கொண்டனர்.
தொழில்துறையின் வளர்ச்சி வேகத்தை பாராட்டிய அமைச்சர், "தொழில்துறை விரைவான வேகத்தில் முன்னேறி வருகிறது, மேலும் 'உலகின் மருந்தகம்' என்ற நமது நிலையைப் பராமரிக்க, ஆராய்ச்சியில் அதிக கவனம் செலுத்துவதன் மூலம் தரம் மற்றும் குறைந்த செலவிலான உற்பத்தியில் கவனம் செலுத்த வேண்டும் என்றார். தற்போதைய வாய்ப்புகளைப் பயன்படுத்திக் கொள்ளுமாறு பங்குதாரர்களை வலியுறுத்தினார். வளர்ச்சியைத் தூண்டுவதற்கும் உலகில் நமது இருப்பை நிலைநிறுத்துவதற்கும் போட்டித்தன்மையின் அளவை நாம் பராமரிக்க வேண்டும்.
அரசாங்கத்தின் அர்ப்பணிப்பு மற்றும் தீர்மானத்தை வலியுறுத்திய மத்திய சுகாதார அமைச்சர், தேசத்தின் முன்னேற்றத்திற்கு அரசும் தொழில்துறையும் முழுமையாக ஒருங்கிணைந்து செயல்பட வேண்டும் என்றார்.
டாக்டர் மாண்டவியா பங்குதாரர்களுக்கு அரசின் ஆதரவைத் தெரிவித்து, விலை நிர்ணயம், ஒழுங்குமுறை, கொள்கை மற்றும் செயல்முறை ஆகிய அம்சங்களை எடுத்துரைத்து அந்தந்த செயல் புள்ளிகளுடன் விரிவான விளக்கத்தையும் ஆலோசனைகளையும் முன்வைக்க அழைப்பு விடுத்தார்.
இந்த மாநாட்டில் சர்வ தேச சந்தையில் முன்னணியில் உள்ள 60க்கும் மேற்பட்ட நிறுவனங்களின் மூத்த தலைவர்கள் கலந்து கொண்டனர். பல்வேறு தொழில்துறை பங்குதாரர்கள், கல்வியாளர்கள் மற்றும் சங்கங்களின் பிரதிநிதிகளும் மாநாட்டில் கலந்து கொண்டனர்.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவு கழகம் ஏப்ரல் மாதத்தில் 60 லட்சம் மெட்ரிக் டன் உணவு தானியங்களை விநியோகித்துள்ளது, இது மாத சராசரியை விட இரண்டு மடங்கு அதிகமாகும்
இந்திய உணவு கழகம் ஏப்ரல் மாதத்தில் மட்டும் கிட்டத்தட்ட அறுபது லட்சம் மெட்ரிக் டன் உணவு தானியங்களை விநியோகித்தது. மார்ச் 2014 இல் அடையப்பட்ட 38 லட்சம் மெட்ரிக் டன் என்ற மிக உயர்ந்த இலக்கை விட 57% உயர்த்தியது. இது சாதாரண மாத சராசரியான சுமார் 30 லட்சம் மெட்ரிக் டன்னை விட இரண்டு மடங்கு அதிகமாகும். இந்த அளவு சாலை போக்குவரத்தின் மூலம் காஷ்மீர் பள்ளத்தாக்கு மற்றும் லே / லடாக் வரை உள்ள பகுதிகளின் மூலம் சுமார் 1 லட்சம் மெட்ரிக் டன், அருணாச்சல பிரதேசத்தின் வட கிழக்கு மாநிலங்கள் மற்றும் மேகாலயாவில் இருந்து கொண்டு வரப்பட்ட சுமார் 0.81 லட்சம் மெட்ரிக் டன்னையும் உள்ளடக்கியது. இதில் சுமார் 0.1 லட்சம் மெட்ரிக் டன் சரக்குகள் அந்தமான் மற்றும் லட்சத்தீவு தீவுகளுக்கும் கடல் வழியாக அனுப்பப்பட்டன.
கோவிட் -19 தொற்று பரவலால் ஏற்பட்டுள்ள தடைகளுக்கு மத்தியில், ஏப்ரல் மாதத்தில் இந்திய உணவு கழகம், பல்வேறு நுகர்வு மாநிலங்களில் சுமார் 58 லட்சம் மெட்ரிக் உணவு தானியங்களை கொண்டு சேர்த்துள்ளது.
உள்துறை அமைச்சகம்
அமித் ஷா தலைமையில் அனைத்து மத்திய ஆயுத காவல் படை தலைமை இயக்குநர்கள் பங்கேற்ற ஆய்வுக் கூட்டம்
அனைத்து மத்திய காவல் படை தலைமை இயக்குநர்கள் பங்கேற்ற ஆய்வுக் கூட்டம் இன்று நடைபெற்றது. அதற்கு மத்திய உள்துறை அமைச்சர் திரு. அமித் ஷா தலைமை வகித்தார். கோவிட் 19 தொற்றினைச் சமாளிக்க அனைத்து ஆயுதப் படையினரும் மேற்கொண்டு வரும் நடவடிக்கைகளை அவர் பாராட்டினார்.
நிகழ்ச்சியில் பேசிய அவர், “மோடி தலையமையிலான மத்திய அரசு கோவிட் 19 தொற்று பரவிவருவது குறித்து கவலை தெரிவிப்பதுடன், மத்திய ஆயுதப் படை போலீசாரின் பாதுகாப்பு, உடல் நலம் ஆகியவற்றை உறுதி செய்வதிலும் மிகுந்த அக்கறை கொண்டுள்ளது” என்று கூறினார். மத்திய ஆயுதப் காவல் படைப் பிரிவுகளில் பாதிப்புக்கு ஆளான ஒவ்வொரு வீரர்களின் நிலைமை குறித்தும் தொற்று அறிகுறியில்லாமல் உள்ளவர்கள் குறித்தும் அமித் ஷா கேட்டு அறிந்தார்.
கோவிட் 19 தொற்று ஒழிப்புப் பணியில் ஈடுபட்டுள்ளவர்களின் பணிகளை நினைவுகூர்ந்த உள்துறை அமைச்சர், பாதிப்பால் உயிரிழக்க நேருவோர், குடும்பத்தினருடன் தொடர்புகொண்டு உரிய பலன்கள், பணிக்கொடை, காப்பீட்டுத் தொகை ஆகியவை சரியான தருணத்தில் கிடைக்க வகை செய்யும்படி மூத்த அதிகாரிகளைக் கேட்டுக் கொண்டார். அத்துடன் படை வீரர்களின் உடல்நலப் பரிசோதனைகள், சிகிச்சைக்கு உரிய ஏற்பாடுகளைச் செய்யும் படியும் கேட்டுக் கொண்ட அவர், கோவிட் 19 தொற்றுக்கு ஆளான மத்திய ஆயுத போலீஸ் படையினருக்காகவே தனியாக மருத்துவமனை வசதியையும் அமைக்கும்படியும் நோய் கண்டறிதல், பரிசோதனை ஆகியவற்றை அதிகரிக்கும்படியும் உள்துறை அமைச்சர் கேட்டுக் கொண்டார்.
(Visitor Counter : 127
சிறப்பு சேவைகள் மற்றும் கட்டுரைகள்
2022 ஏப்ரல் 26-28 –ல் தென்னை உலகம் குறித்த வர்த்தக பொருட்காட்சி
மத்திய வேளாண் மற்றும் விவசாயிகள் நலத்துறையின் கீழ் செயல்படும் தன்னாட்சி கொண்ட தென்னை மேம்பாட்டு வாரியமும், இந்திய தொழில்வர்த்தக சபையின் கூட்டமைப்பும் இணைந்து தென்னை பொருட்கள் குறித்த 3 நாள் இணைய வழி வர்த்தக பொருட்காட்சிக்கு ஏற்பாடு செய்யப்பட்டுள்ளது. 2022 ஏப்ரல் 26 முதல் 28 வரை நடைபெறவுள்ள இந்த பொருட்காட்சியில் தேங்காயின் பல்வேறு பகுதிகளைக் கொண்டு உணவு, இனிப்பூட்டுதல், உணவல்லாத குளிர்பானங்கள் போன்ற பலவகைப்பட்ட பதனம் செய்த பலவகையான பொருட்கள் இடம்பெற்றிருக்கும்.
இந்த இணையவழி பொருட்காட்சியில் தேங்காய் பொருட்கள் இடம்பெறுவது மட்டுமின்றி தேங்காய் பொருட்களை வாங்குவோரில் தெரிவு செய்யப்பட்ட, வாங்குவோரை ஏற்பாடு செய்தல், பொருட்களை காட்சிப்படுத்துதல், தகவல் தொகுப்பு அளித்தல், சுவரொட்டிகள், பெரு நிறுவன வீடியோக்கள், வாங்குவோருடன் நேரடியாக கலந்து பேசும் வசதி போன்றவற்றுக்கு ஏற்பாடு செய்யப்பட்டுள்ளது.
தேங்காய் பொருள் உற்பத்தியாளர்கள் பதிவு செய்வதற்கான இணைப்பு: https://registrations.ficci.com/vtfccp/exhibitor-registration.asp
வாங்குவோர் பதிவு செய்வதற்கான இணைப்பு: https://registrations.ficci.com/vtfccp/business-registrationb.asp
மேலும் விவரங்களுக்கு தொடர்பு கொள்ள சரீனா மேரி ஜான்சன், உதவி இயக்குநர், ஃபிக்கி கேரளா மாநில கவுன்சில், தொலைபேசி: 0484 4058041/42, 0484 4876976, மொபைல்: 9746903555, மின்னஞ்சல்: kesc@ficci.com
•••••••••••
(Visitor Counter : 113
சிறுபான்மையினர் நலன் அமைச்சகம்
சிறுபான்மையினரின் நலனுக்கான நிதி
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சிறுபான்மையினர் நலன் அமைச்சர் திரு முக்தர் அப்பாஸ் நக்வி கீழ்காணும் தகவல்களை அளித்தார்.
மத்திய அரசு திட்டமான பிரதமரின் ஜன் விகாஸ் காரியக்ரம் , சமுதாய பொருளாதார சொத்துக்கள் மற்றும் அடிப்படை வசதிகளை மேம்படுத்தும் நோக்கில் நாடு முழுவதும் சிறுபான்மையினர் அதிகம் வசிக்கும் 1,300 பகுதிகளை அடையாளம் கண்டுள்ளது.
இத்திட்டம் தொடங்கியது முதல் 42 கல்லூரிகள், 180 உறைவிட பள்ளிகள், 3,062 பள்ளி கட்டிடங்கள், 43,838 கூடுதல் வகுப்பறைகள்/ வளாகங்கள், 15,545 கற்பித்தல் உபகரணங்கள் மற்றும் ஸ்மார்ட் வகுப்பறைகள், 1376 விடுதிகள், 24 பணிபுரியும் பெண்களுக்கான விடுதிகள், 232 ஐடிஐ கட்டிடங்கள், 55 பாலிடெக்னிக்குகள், 21 திறன் மையங்கள், 5,382 சுகாதார திட்டங்கள், ஒரு யுனானி மருத்துவக் கல்லூரி, 81,503 குடிநீர் விநியோக திட்டங்கள், 40,795 அங்கன்வாடி மையங்கள், 408 மண்டபங்கள், ஒரு சத்பவ் கேந்திரம், 168 பொது சேவை மையங்கள், 609 சந்தை வசதிகள், 9 ஹூனார் மையங்கள், 9330 சுகாதாரம்/ கழிவறை திட்டங்கள், 76 விளையாட்டு வசதிகள் உள்ளிட்டவற்றுக்கு அமைச்சகம் ஒப்புதல் அளித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1779767
சுகாதாரம் மற்றும் குடும்ப நலத்துறை அமைச்சகம்
கடந்த 11 நாட்களில் ஒரு கோடி கொவிட் பரிசோதனைகள்
கடந்த 11 நாட்களில் மட்டும் ஒரு கோடி கொவிட் பரிசோதனைகளை மேற்கொண்டு இந்தியா சாதனை படைத்துள்ளது. அதிக அளவிலான பரிசோதனைகளால் உறுதிப்படுத்தப்பட்ட கொவிட் நோயாளிகளின் மொத்த விகிதம் 5.89 விழுக்காடாகக் குறைந்துள்ளது.
இந்தியாவில் இதுவரை மேற்கொள்ளப்பட்ட கொவிட் பரிசோதனைகளின் மொத்த எண்ணிக்கை 17.5 கோடியைக்  கடந்துள்ளது. கடந்த 24 மணி நேரத்தில் மட்டும் 7,35,978 மாதிரிகள் பரிசோதிக்கப்பட்டுள்ளன.
ஒருங்கிணைந்த அணுகுமுறையாலும், தொடர்ச்சியான நடவடிக்கைகளாலும் இந்தியாவில் அன்றாடம் பதிவாகும் கொவிட் நோயாளிகளின் எண்ணிக்கை சரிந்து வருகிறது. கடந்த 24 மணி நேரத்தில் 16,504 புதிய நோயாளிகள் கண்டறியப்பட்டுள்ளனர்.
உறுதி செய்யப்பட்ட கொவிட் நோயாளிகளின் எண்ணிக்கை, தற்போது 2,43,953 ஆகக் குறைந்துள்ளது. நமது நாட்டில், கொவிட்-19 தொற்றிலிருந்து குணமடைந்தவர்களின் எண்ணிக்கை ஒரு கோடியை நெருங்குகிறது. குணமடைவோர் விகிதம் 96.19 விழுக்காட்டை எட்டியுள்ளது. கடந்த 24 மணி நேரத்தில் 19,557 நோயாளிகள் தொற்றிலிருந்து குணமடைந்துள்ளனர்.
அன்றாடம் குணமடைவோர் எண்ணிக்கையில் கேரளா  முதலிடத்திலும், அதற்கு அடுத்து மகாராஷ்டிரா மாநிலம்  இரண்டாமிடத்திலும், மேற்கு வங்காளம்  மூன்றாம் இடத்திலும் உள்ளன.
கடந்த 24 மணி நேரத்தில் 4,600 புதிய நோயாளிகள் கேரள மாநிலத்தில் கண்டறியப்பட்டுள்ளனர்.
கடந்த 24 மணி நேரத்தில் கொவிட் தொற்றால் 214 பேர் மரணமடைந்துள்ளனர். இதில் 77.57 சதவீதத்தினர் 10 மாநிலங்களையும், யூனியன் பிரதேசங்களையும் சேர்ந்தவர்கள் ஆவர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1685922
அறிவியல் மற்றும் தொழில்நுட்பத்துறை
தேசிய உயிரிமருந்தாக்க இயக்கத்திற்கு இந்திய அரசுக்கும் உலக வங்கிக்கும் இடையே சட்டரீதியான உடன்படிக்கை கையொப்பம்
இந்தியாவில் வளர்ந்துவரும் உயிரித் தொழில்நுட்ப நிறுவனங்களைப் பலப்படுத்தும் வகையில், அறிவியல் மற்றும் தொழில்நுட்ப அமைச்சகத்தின் உயிரித் தொழில்நுட்பத் துறை, அனைவரையும் உள்ளடக்கிய கண்டுபிடிப்புகளை விரைவுபடுத்தவும் உயிரித் தொழில்நுட்பத் தொழில்முனைவோருக்கு அதிகாரம் அளிக்கவும் உயிரி மருந்து உற்பத்திக் கண்டுபிடிப்பு ஆராய்ச்சியை விரைவுபடுத்த தொழில்துறை மற்றும் கல்வித்துறை இணைப்புக்கான இயக்கம் ஒன்றை மேற்கொண்டுள்ளது.
இந்த இயக்கம் 250 மில்லியன் டாலர் மொத்தச் செலவில், 50 சதவீத உலக வங்கிக் கடனுடன் மேற்கொள்ளப்படும். உயிரி மருந்து உற்பத்திக்கான சிறந்த, மலிவான, புதுமையான வடிவமைப்பு மற்றும் உற்பத்தித் தொகுப்பாக இந்தியாவை ஆக்குவதே இந்த இயக்கத்தின் நோக்கமாகும்.
(Visitor Counter : 104
பாதுகாப்பு அமைச்சகம்
எல்லைப்புற சாலைகள் நிறுவனத்தால் நான்கு மாநிலங்கள் மற்றும் இரண்டு யூனியன் பிரதேசங்களில் கட்டப்பட்ட 24 பாலங்கள் & மூன்று சாலைகளை பாதுகாப்பு துறை அமைச்சர் காணொளி வாயிலாக நாட்டிற்கு அர்ப்பணித்தார்
எல்லைப்புற சாலைகள் நிறுவனத்தால் நான்கு மாநிலங்கள் மற்றும் இரண்டு யூனியன் பிரதேசங்களில் கட்டப்பட்ட 24 பாலங்கள் & மூன்று சாலைகளை, டிசம்பர் 28, 2021 அன்று புதுடில்லியிலிருந்து பாதுகாப்பு துறை அமைச்சர் திரு. ராஜ்நாத் சிங் காணொளி வாயிலாக நாட்டிற்கு அர்ப்பணித்தார். இந்த 24 பாலங்களில் 9 பாலங்கள் ஜம்மு & காஷ்மீரிலும், லடாக் மற்றும் இமாச்சல பிரதேசத்தில் தலா 5 பாலங்கள், உத்தராகண்டில் 3, சிக்கிம் மற்றும் அருணாச்சல பிரதேசத்தில் தலா 1 பாலம் கட்டப்பட்டுள்ளது. மூன்று சாலைகளில் இரண்டு லடாக்கிலும் மற்றொன்று மேற்கு வங்கத்திலும் அமைக்கப்பட்டுள்ளது.
சிக்கிமின் டோகலாவில் 11,000 அடி உயரத்தில் 140 அடி இரட்டை பாதை வசதிக் கொண்ட இந்தியாவின் கிளாஸ் 70 வகை முதலாவது உள்நாட்டு தொழில்நுட்பத்திலான பாலம் திறந்து வைக்கப்பட்டிருப்பது குறிப்பிடத்தக்கது. இதேபோன்று லடாக்கின் உம்லிங் கனவாய் பகுதியில் 19,000 அடி உயரத்தில் அமைக்கப்பட்டுள்ள சாலையில் கின்னஸ் உலக சாதனை புத்தகத்தில் இடம்பெற்றுள்ளன. நிகழ்ச்சியில் பேசிய திரு.ராஜ்நாத்சிங், இந்தப் பாலங்கள் மற்றும் சாலைகள் திறக்கப்பட்டிருப்பது, எல்லைப்பகுதிகளின் முன்னேற்றத்திற்கு பாடுபடுவதென்ற எல்லைப்புறச் சாலைகள் நிறுவனத்தின் உறுதிப்பாட்டை பிரதிபலிப்பதாகக் கூறினார்.
இதுபோன்ற கட்டுமானப்பணிகள், புதிய இந்தியாவைப் படைப்பதில் முக்கியப் பங்கு வகிக்கும் என்ற நம்பிக்கை உள்ளதாகவும் அவர் குறிப்பிட்டார். உம்லிங்-லா கனவாய் பகுதியில் அமைக்கப்பட்டுள்ள சாலை, பாதுகாப்புப்படையினரின் விரைவான போக்குவரத்திற்கு உதவுவதுடன், சுற்றுலாவை ஊக்குவிப்பதோடு, இப்பகுதியின் சமூக-பொருளாதா முன்னேற்றத்தை உறுதி செய்யும் என்றும் திரு.ராஜ்நாத்சிங் தெரிவித்தார்.
அதேபோன்று, உள்நாட்டு தொழில்நுட்பத்திலான இரட்டைப் பாதை பாலம், தற்சார்பு இந்தியாவிற்கு, மிகச்சிறந்த உதாரணம் என்றும் அவர் குறிப்பிட்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785767
உணவுப் பதப்படுத்துதல் தொழிற்சாலைகள் அமைச்சகம்
அசாமில் உள்ள உணவு பதப்படுத்துதல் தொழில்களின் பங்குதாரர் கூட்டத்தில் திரு ராமேஸ்வர் தேலி கலந்து கொண்டார்
அசாம் அரசுடன் இணைந்து மத்திய உணவு பதப்படுத்துதல் தொழில்கள் அமைச்சகம் கவுகாத்தியில் ஏற்பாடு செய்த உணவு பதப்படுத்துதல் தொழில்களின் பங்குதாரர் கூட்டத்தில், இந்த அமைச்சகத்தின் இணை அமைச்சர் திரு ராமேஸ்வர் தேலி கலந்து கொண்டார்.
அப்போது பேசிய அவர், இந்திய அரசின் கொள்கையின் படியும், இத்துறையின் முன்னுரிமைகளைச் சார்ந்தும், தன்னுடைய பட்ஜெட்டில் 10 சதவீதத்தை வடகிழக்குப் பிராந்தியத்தில் உள்ள உணவு பதப்படுத்துதல் துறையின் வளர்ச்சித் திட்டங்களுக்கு உணவு பதப்படுத்துதல் அமைச்சகம் ஒதுக்கி வருவதாகக் கூறினார்.
ரூ 200 கோடி திட்ட மதிப்பில் 15 உணவு பதப்படுத்துதல் நிறுவனங்கள் அசாமில் தற்போது இயங்கி வருவதாக அமைச்சர் கூறினார். ரூ 60 கோடி மதிப்பிலான வேளாண் பதப்படுத்துதல் திட்டங்களுக்கு அசாமில் ஒப்புதல் அளிக்கப்பட்டுள்ளதாகக் கூறிய அவர், இதே அளவுள்ள மற்றொரு திட்டத்திற்கும் ஒப்புதல் அளிக்கப்படவுள்ளதாகக் கூறினார்.
அசாமின் நல்பாரி மாவட்டத்தில் அமைந்துள்ள மிகப்பெரிய உணவு பூங்காவால் அப்பகுதியில் பொருளாதாரமும், வேலைவாய்ப்புகளும் அதிகரித்துள்ளதாகவும் அவர் கூறினார்.